de selve jacop ald sinde sall eene bode van sijne weghe ome de bande te
slane ende des voirscr jacops gedeelts taenveerde en dat te bewaerne
tot dat dat inde schue ald wesen sall welken bode de selve wynne
den montcost geve sall dien tijt duende ende sal de selve wynne
op sijne cost jairlijx den voirscr tmijn duende des voirscr jacops
helicht wynnighe hem te loeven leven Behoudelijke zoe waneer de
voirscr jacop sijne dersche ome sijn helicht te doen dersschen sinde sal
dat dan de voirs wynne ongehoude sal sijn vande montcoste des
voirscr de dersschers te gheven It is noch voirwde dat allet
doeft wassende opde voirscr goede als dat tijtverdich sijn sall
dat de voirscr jacop en de wynne dat ter eerde sulle doen doen
vande welken sij te gelijke de dachuen betalen sulle ende de wynne
sal den lesers die dat lesen sullen huen montcost gheve sond des voirs
jacops last welck oeft de voirscr jacop en de wynne halff en halff
deylen sulle ende de voirscr wynne sal des voirscr jacops gedeykte
jairlijx hem te loeven tot sijne huyse leven It sal de voirscr wynne
de huysinghe vande voirscr goeden op sijne cost houde wel ende
loflijc sijne tijt duende vand ondster rijkelen nedweert It sal de
voirscr wynne gehouden sijn den voirscr tmijn duende jairlijx te
leven uute voirscr hove xxxvi busselen walmen te weten thien
inde bussele te leven ome de voirscr huysinghe mede te houden
en te decken en alsme dien ald verdect dan sall jacop de dachuen
betalen ende de wynne sall den werckliede den montcost gheve
ende alsd sall de voirs wynne opde voirscr goede moeten halen
teenen en dackroede alsoe vele alsmen dier behoeve sall ende
desgelijx den leem opten leemputte dieme aent voirscr hoff verbesighe
sall It en sal de voirscr wynne egheen bewint hebben int hout
staende opde beempt oft omtrint den beempde geheten den troch
geleghe in wespelairbroeck noch oic in egheene elsenen houte
vande voirscr goede It sal de voirscr wynne hebben ende
alleene te hemweerts behoude alle trunckhout vanden voirscr